
pentru aprobarea Planului Urbanistic de Detaliu:„Locuinte colective P+3E+Er” Calea Torontalului, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22008-000232/17.01.2008, prin care se solicită avizarea din punct de vedere urbanistic a Plan Urbanistic de Detaliu „Locuinţe colective P+3E+Er”, Calea Torontalului, Timişoara;
Având în vedere cerinţele Certificatului de Urbanism nr. 4424 din 20.07.2008;
Având in vedere Procesul Verbal privind dezbaterea publica din 17.07.2008, in conformitate cu prevederile Legii nr. 52/2003 privind transparenta decizionala in administratia publica, coroborat cu Dispozitia Primarului Municipiului Timisoara nr. 92/2007,  la care nu s-au inregistrat obiectiuni;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „ Locuinţe colective P+3E+Er”, Calea Torontalului, Timişoara.

Planul Urbanistic de Detaliu „ Locuinţe colective P+3E+Er”, Calea Torontalului, Timişoara, este elaborat de proiectantul SC Atelierele Arhitech SRL, proiect nr. 47/CIE1/07, la cererea beneficiarului SC Compagnia Investmenti Europea SA.
Terenul studiat în cadrul acestei documentaţii, este situat în intravilanul extins al municipiului Timisoara, în partea de nord a orasului Timisoara si la sud – vest de Aeroportul Utilitar de pe Calea Torontalului.  
Conform P.U.G. aprobat prin HCL nr. 157/2002 Timişoara si prelungit cu HCL nr. 139/2007, respectiv PUZ aprobat prin HCL nr. 446/2006, terenul studiat este cuprins in UTR 9, cu destinatia zona de locuinte si functiuni complementare cu regim de înălţime S+P+2E.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Planului Urbanistic de Detaliu „ Locuinţe colective P+3E+Er”, Calea Torontalului, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului
Zona studiata în cadrul Planului Urbanistic de Detaliu „Locuinţe colective P+3E+Er”, Calea Torontalului, Timişoara, este formata din 2 parcele in suprafata totala de 6781 mp si este înscrisă în CF nr. 145424, nr. cadastral A 580/2/1/9, A 580/2/1/10, A 580/2/1/11, teren intravilan extins, cu suprafata de 3201 mp si CF nr. 148553, nr. cadastral A 580/2/1/12, A 580/2/1/13, A 580/2/1/14, teren intravilan extins, cu suprafata de 3580 mp,  proprietatea firmei SC Compagnia Investmenti Europea SA.

Documentaţia are drept obiectiv realizarea a 2 imobile de locuinţe colective pe cele 2 parcele, in regim de înălţime P+3E+Er. Incinta se va amenaja cu spaţii verzi (min. 10% din suprafata terenului), platformă pentru colectarea deseurilor menajere şi pentru accesul mijloacelor de stingere a incendiilor precum şi parcaje ce vor deservi cele 2 clădiri propuse (132 locuri). 

Accesul auto pentru parcajele din incinta parcelei (cu posibilitate de întoarcere în curte) se va face conform avizului Comisiei de Circulaţie nr. TH2007-005251/17.01.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilului cu lift conform reglementarilor in vigoare.
Indicii propuşi prin documentaţie sunt:
POT max = 40 %

CUT max=  2,5

Regim de inaltime max. P+3E+Er

Spatii verzi min 10%


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. (M.T.C.T.)

Planul Urbanistic de Detaliu „ Locuinţe colective P+3E+Er”, Calea Torontalului, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 
Lasam la aprecierea Consiliului Local Timisoara oportunitatea realizarii obiectivului prezentat in acest referat.

